OzLabs/hebrew-wiki-articles huggingface dataset:
פרידריך השני, מרקיז מייסן

פרידריך השני, מרקיז מייסן (בגרמנית: Friedrich II. der Ernsthafte; 30 בנובמבר 1310 &#x2013; 18 בנובמבר 1349) היה מרקיז מייסן בין השנים 1323–1349.

== ביוגרפיה ==
פרידריך נולד ב-30 בנובמבר 1310 בגותה, לפרידריך הראשון, מרקיז מייסן ולאליזבת מלובדבורג-ארנשאוגק, בתם של הרטמן האחד עשר, רוזן לובדבורג-ארנשאוגק ואליזבת, רוזנת ויימאר-אורלאמינדה. בשנת 1323 מת אביו, ופרידריך ירש את מרקיזות מייסן ואת תורינגיה, תוך שאמו משמשת כעוצרת בשמו עד לבגרותו בשנת 1329. לאחר תפיסתו את השלטון היה עליו לעבור קרבות ארוכים עם הווסאלים והשכנים שלו, אשר פרצו בעיקר בשל הכרזת השלום של פרידריך בשנת 1338, אשר הפחיתה באופן דרסטי את הזכויות וההשפעה של בעלי הקרקעות הקטנים והשליטים המקומיים, ושמטרתה הייתה שעבוד שתי הקבוצות האחרונות. בשנת 1342, אצילים לא מרוצים, שחששו על זכויותיהם ועצמאותם, התאספו יחד בארנשטאדט (דרומית מערבית לארפורט) נגד פרידריך השני, במה שהיה ידוע בתור מלחמת הרוזנים התורינגית, אשר נמשך עד 1346. לאחר מותו של הקיסר לודוויג הרביעי, המפלגה הבווארית ניסתה לשכנע אותו לקבל את הכתר הגרמני, אך הוא לא סמך על ההתנגדות של הבוחרים שלו ודחה את הבקשה לטובת קרל מלוקסמבורג. פרידריך השני הגביל את עצמו כדי לבסס את שלטונו ולהגן מפני הסכנה שיצאה מקרל הרביעי. בפגישה שנערכה בין השניים בשנת 1348 בבאוצן, שניהם הכירו בחזקת השטחים המוחזקים בידיהם.ב-18 בנובמבר 1349 מת פרידריך בווארטבורג, ובניו פרידריך, וילהלם, בלתזר ולודוויג (בישוף במברג) ירשו במשותף את רוזנות תורינגיה ומרקיזות מייסן.

== משפחתו ==
בשנת 1323 התחתן פרידריך בנירנברג עם מתילדה מבוואריה, מרקיזת מייסן, בתם של לודוויג הרביעי, קיסר האימפריה הרומית הקדושה ובאטריצ'ה משוויידניץ, ממנה היו לו 9 ילדים:
* אליזבת ממייסן (1329–1375), התחתנה עם פרידריך החמישי, רוזן העיר נירנברג.
* פרידריך (1330)
* פרידריך השלישי, רוזן תורינגיה (1332–1381)
* בלתזר, רוזן תורינגיה (1336–1406)
* ביאטריס ממייסן (1339–1399)
* לודוויג ממייסן (1340–1382), בישוף במברג
* וילהלם הראשון, מרקיז מייסן (1343–1407)
* אנה ממייסן (1345–1363)
* קלרה ממייסן (1345)

== אילן יוחסין ==

== קישורים חיצוניים ==

== הערות שוליים ==

{| style="margin: 0.5em auto 10px; font-size: 95%; clear: both;" class="wikitable succession-box"
| style="border-top: 5px solid #FFD700; text-align:center;" id="611" colspan="3" |<div id="612">פרידריך השני, המרקיז של מייסן </div><div id="614">הבית של Wettin</div>נולד: 30 נובמבר 1310&#x20;מת: 18 נובמבר 1349
|- style="text-align:center;" id="619"
| style="width:30%;" rowspan="1" id="620" |קדם&#x20;על ידי<br /><br />פרדריק.
| style="width: 40%; text-align: center;" rowspan="1" id="623" | המרקיז של מייסן<br /><br />1323&#x2013;1349
| style="width: 30%; text-align: center;" rowspan="1" id="626" |הצליח&#x20;על ידי<br /><br />פרדריק השלישי
|}

קטגוריה:בית וטין
קטגוריה:ילידי 1310
קטגוריה:נפטרים ב-1349
נסי גומז

נסי גומז (ונסה רודריגז גומז חרמש; באנגלית: Vanessa Rodrigues Gomes Hermesh) היא זמרת-יוצרת פולק-רוק בריטית-פורטוגזית.

==ביוגרפיה==
נסי גומז נולדה למשפחה ממוצא פורטוגזי, באי גרנזי שהוא אחד מאיי התעלה.

גומז שהתה מספר שנים בקהילת "פאצ'ה מאמא" בקוסטה ריקה המונהגת על ידי הישראלי משה קסטיאל המכונה טיוהאר. שהות זו השפיעה על יצירתה של גומז, שאף הוציאה שיר בשם "פאצ'ה מאמא". 

ב-2013 שבה משהותה במרכז אמריקה. משנת 2015 החלה להופיע בפסטיבלים שמתקיימים במדינות באירופה. 

ב-2016 גייסה 50,000 דולר אמריקני במסגרת מימון המונים. בשנה זו הוציאה את אלבום הבכורה שלה "Diamonds & Demons" עליו עבדה עם המפיק והקולנוען דנקן ברידג'מן. תהליך הפקת האלבום ארך 18 חודשים. גומז הקליטה אותו באולפן הממוקם בסירה העוגנת בתעלת ריג'נטס שבלונדון. השיר הראשון ששוחרר מן האלבום היה All Related שזכה להצלחה וחלקים מן הוידאו קליפ שלו צולמו בישראל.

גומז נישאה בשנת 2013 בישראל לישראלי יניב חרמש, והיא מרבה לבקר ולהופיע בישראל. ב-2019 נולדה בתה.

==קישורים חיצוניים==
* 
* [https://www.youtube.com/user/nessigomesmusic ערוץ היוטיוב של נסי גומז]
* [http://ventsmagazine.com/2016/09/02/interview-nessi-gomes/ INTERVIEW: Nessi Gomes], באתר ventsmagazine, 2 בספטמבר 2016
* [https://ondemand.eol.co.il/episode/41/40/1258/%D7%A2%D7%95%D7%9C%D7%9D-%D7%A7%D7%98%D7%9F-%D7%A0%D7%A1%D7%99-%D7%92%D7%95%D7%9E%D7%96-%D7%91%D7%90%D7%95%D7%9C%D7%A4%D7%9F-311016 עולם קטן - נסי גומז באולפן], באתר רדיו מהות החיים, 31 באוקטובר 2016

קטגוריה:זמרות בריטיות
קטגוריה:זמרים בריטים
==הערות שוליים==
ירמיהו רוזנבוים

הרב ירמיהו רוזנבוים (מכונה גם ר' ירמיהו ממטרסדורף. ה'תע"ג, אושווינצ'ים - ד' באב ה'תקס"ד, יולי 1805, דברצן) היה רב פולני-הונגרי שכיהן כרב במטרסדורף ובסאנטוב.

==תולדות חייו==
נולד באושפיצן בשנת ה'תע"ג לר' יצחק אייזיק, רב העיר (שהיה מחותנו של הרב יחזקאל לנדא), בנו של הרב יואב רוזנבוים הראשון, רבה של פילץ. למד אצל הרב מאיר אייזנשטט בעל "פנים מאירות" ואצל הרב אברהם צבי הירש מפיוטרקוב בעל "ברית אברהם". נשא את לאה רייזל בת ר' מאיר הלוי מאושפיצין, ממנה נולד לו בן אחד, יואב. לאחר פטירתה נישא את פרידא בת ר' ישראל מלנצהוט, ואימץ את בנה מנישואיה הקודמים הרב אברהם אביש טננבוים. הוא עבר לעיר אסאד (אסוד) שבהונגריה, ובשנת ה'תק"ם עבר לכהן כרב וראש ישיבה במטרסדורף, אחת משבע קהילות בבורגנלנד, אז בהונגריה. קהילת מטרסדורף הענייה שילמה לו משכורת זעומה והסכימה להחזיק ישיבה ובה שישה תלמידים עניים בלבד, אך בישיבתו למדו מאות תלמידים על חשבון הוריהם. לאחר כשנה, ביקש להעלות את משכורתו משום שילדיו סבלו מחרפת רעב, ותמורת הכפלת משכורתו קיצצה הקהילה את תמיכתה בישיבה לכדי ארבעה תלמידים. עם זאת, כשהמצב הכלכלי התדרדר עוד יותר, ויתר על הכפלת המשכורת והסכים לצמצם עוד את התמיכה בישיבה לכדי שני תלמידים בלבד, וחי בעוני. לאחר שמונה עשרה שנה במטרסדורף, עבר בשנת ה'תקנ"ט (בגיל 85) לכהן כרב בסאנטוב וגלילותיה, שם כיהן שבע שנים.
בקיץ ה'תקס"ה (1805) יצא להשתתף בוועידה של רבני הונגריה. בדרכו עבר בעיר דברצן ונפטר בה בד' באב. מכיוון שבאותה העת לא הייתה בדברצן קהילה יהודית, נקבר בשאמשאן הסמוכה. בין מספידיו היה הרב משה מינץ.

התכתב בהלכה עם חכמי דורו. החתם סופר (שכיהן בהמשך כרב במטרסדורף) מצטט מהוראותיו ומכנהו "מופת הדור". עם פרוץ הפולמוס החריף אודות דגי השטירל והטיק שעורר תלמידו הרב אהרן חורין מארד, ניסה בתחילה לשכנע את חורין בדרכי נועם לזנוח את היתרו, אך משהוויכוח החריף והחלו להתפרסם קריאות לשינוי ההלכה מאת חורין, תקף אותו בחריפות וקרא לנדותו.

==מתלמידיו==
* רבי עקיבא איגר למד תקופה קצרה בישיבתו. 
* בנו הרב יואב רוזנבוים – רבה של צעהלים.
*רבי שמחה בונים מפשיסחה – למד אצלו בצעירותו, בטרם הפך לחסיד.
* הרב דב בעריש הרציגר רבה של בנדין.
* גיסו הרב בנימין וולף לעוו – רבה של ורבו ומחבר "שערי תורה".
* בנו החורג הרב אברהם אביש טננבוים – רבה של קרסטיר וסיקס.
*הרב דוד אופנהיים – רבה של טמשוואר.
*הרב אהרן חורין – רבה של ארד, ממבשרי היהדות הרפורמית.

==ספריו==
*[http://www.hebrewbooks.org/pdfpager.aspx?req=23802&pgnum=1 מודעה רבא] – פירוש על ספר "מודעה ואונס" לרבי חיים שבתי מסלוניקי. לצדו הודפס פירושו של בנו ר' יואב בשם "מודעה זוטא". לבוב ה'תקנ"ח.
*חידושים על מסכתות כתובות וקידושין. הודפסו בסוף החלק הראשון של הספר "זיכרון סופרים" מאת הרב פישל סופר. ברוקלין, ה'תשמ"ט.

==הערות שוליים==

קטגוריה:רבנים הונגרים
קטגוריה:ראשי ישיבה הונגרים
קטגוריה:נפטרים ב-1805
קטגוריה:מטרסבורג: רבנים
שיתין נשמין

[[שנת הסוס.}} סוס ישן בעמידה.]]
שִׁיתִין נִשְׁמִין או שִׁיתִין נִשְׁמֵי (מארמית - שישים נשימות) הוא שיעור זמן הלכתי למדידת שינה. ישנן דעות שונות בספרות ההלכה לגבי אורכו של השיעור, וההכרעה המקובלת היא שהוא מעט יותר מחצי שעה.

==מקור==
בתלמוד הבבלי נאמר כי אסור לישון בשנת צהריים יותר משיתין נשמין. התלמוד מכנה את השיעור "שינת הסוס".

דין זה נפסק להלכה בשולחן ערוך:
 הפוסקים האחרונים סייגו את הדברים וכתבו כי אם ישן לצורך לימוד תורה בלילה וכדומה מותר לו לישון גם יותר מכך.

==שיעור הזמן==
בפוסקים ישנן כמה דעות מהו שיעור הזמן של שיתין נשמין.
* יש שהביאו בשם האר"י שהשיעור הוא שש שעות.
* הרב צבי הירש בושקא כתב כי השיעור הוא לא פחות משלוש שעות, והוכיח ממה שמסופר על האר"י שישן שלוש שעות בשבת בצהריים, ולא ייתכן שישן יותר משיתין נשמין.
* הרב יחיאל מיכל הלוי אפשטיין כתב "יש אומרים (שהשיעור הוא) כשתי שעות".
* החיד"א כתב כי "ירא אחד דקדק כמה פעמים בשינת הסוס" ומצא שהיא "יותר מחצי שעה".
* הרמ"ע מפאנו כתב כי שיעור נשימה אחת הוא חלק אחד (<sup>1</sup>/<sub>1080</sub>) משעה, ולדבריו שישים נשימות הם שלוש דקות ושליש. בעל התניא כתב גם כן כי שיעור נשימה הוא כך, אך הוסיף כי שישים הנשימות המוזכרות על דוד המלך הם נשימות גדולות הכלולות מ-18 נשימות, לדבריו השיעור הוא שעה אחת.
* הרב אברהם דנציג כתב כי שיעור שיתין נשמין הוא שיעור "כדי הילוך מאה אמה", ולדבריו השיעור הוא 54 או 72 שניות. גם הט"ז צידד בכך.
* בספרות הקבלה נתנו משמעות אחרת ל"שיתין נשמין" על פי הזוהר, כי אין הכוונה לשיעור זמן כלשהו, אלא כל אדם שקם משנתו לפני חצות הלילה, שנתו לא נחשבת כשנת שיתין נשמין אלא רק כ"שישים נשימות חסר אחת" כיון שהשינה לא מושלמת והוא לא התחבר לכל שישים הדרגות שיש בשינה. אולם המלבי"ם הוכיח מהזוהר שהוא "פחות מארבע שעות".

==דינים נוספים==
מי שלא ישן שיעור שיתין נשמין אינו חייב בנטילת ידיים כשקם, יש אומרים כי אינו חייב בברכות התורה, ואם היה זה באמצע סעודה אין זה נחשב הסחת דעת המחייבת שוב בברכה.
==ראו גם==
* רשימת מידות, שיעורים ומשקלות בהלכה
* שינת הסוס

==לקריאה נוספת==
* יעקב משה הלל, ביאור לשון הזוהר בעניין השינה לפני ואחרי חצות ופירוש השיתין נשמי, מקבציאל יט' ה'תשנ"ד עמודים קצ"א - ר"ב.
* יחיאל דב פוקס, בעניין שינה ביום והמסתעף, קובץ "מדרכי דוד" ירושלים ה'תשס"ה, עמודים קע"א - ר"ח.

==קישורים חיצוניים==
* [https://daf-yomi.com/DYItemDetails.aspx?itemId=17562 "מתנמנם כסוס"] באתר פורטל הדף היומי

==הערות שוליים==

קטגוריה:שיעורי חז"ל
קטגוריה:שינה
קטגוריה:הלכה
קטגוריה:מונחים תלמודיים
טריומף טינה

טריומף טינה (באנגלית: Triumph Tina, קרוי גם: Triumph T10) הוא קטנוע מתוצרת יצרנית האופנועים הבריטית Triumph Engineering שיוצר בין השנים 1962–1970.

==מאפיינים==

* 2 מושבים.
* גובה כיסא - 660 מ"מ.
* מערכת חשמל - 6 וולט.
* בלמים: בלמי תוף, שטח רפידות 12 מ"מ.

==ראו גם==
* טריומף מודל H
* טריומף ריקארדו
* טריומף טיגריס

==קישורים חיצוניים==

* 
* 
* 

==הערות שוליים==

קטגוריה:קטנועים
קטגוריה:הממלכה המאוחדת: תחבורה
קטגוריה:כלי רכב דו-גלגליים בריטיים
קטגוריה:כלי רכב שהושקו ב-1962
The Boring Company

[[אילון מאסק במהלך חנוכת מנהרת הניסוי בהות'ורן, קליפורניה]]
(TBC) The Boring Company (תרגום: "חברת הכרייה"; וגם: "החברה המשעממת") היא חברה אמריקאית לבניית תשתיות ומנהרות שנוסדה על ידי אילון מאסק בשנת 2016. לדבריו, את מקור ההשראה להקמת החברה היוו הבעייתיות הכרוכה בהגעה ממקום למקום ברחבי המטרופולין של לוס אנג'לס והמגבלות של רשת התחבורה הנוכחית של לוס אנג'לס. מנובמבר 2019, נשיא החברה הוא סטיב דייוויס, אחד העובדים הראשונים של SpaceX. בתחילת 2024 עמדה הערכת שווי השוק של החברה על כ-8 מיליארד דולר.

== היסטוריה ==
אילון מאסק הודיע לראשונה על קיומה של החברה בדצמבר 2016. עד פברואר 2017 החלה החברה לחפור תעלת ניסיון ברוחב 9 מטר, באורך 15 מטר, ובעומק 4.6 מטרים באזור מתחם משרדי SpaceX שבהות'ורן, משום שהבנייה באתר זה לא דרש היתרים מיוחדים רבים. בוועידת TED באפריל 2017 העריך מאסק שהפרויקט לקח בסביבות 2-3% מזמנו, והוא בגדר תחביב אישי.

במרץ 2017 הודיע מאסק כי במהלך אפריל 2017 תחל החברה להשתמש במכונה לכריית מנהרות על מנת להתחיל לחפור מנהרה בת שימוש במתחם SpaceX. בסוף אפריל 2017 חשף מאסק לראשונה מכונה לכריית מנהרות במתחם SpaceX אשר מכונה "GODOT". מאסק ציין בהמשך שהמנהרה הראשונה שתיבנה, בפרברי לוס אנג'לס, תחבר בין נמל התעופה של לוס אנג'לס, קולבר סיטי וסנטה מוניקה, ותסתיים בווסטווד. מאסק טען שהנסיעה במנהרה תיקח חמש דקות, לעומת נסיעה בכבישים במסלול דומה שאורכת כ-45 דקות כאשר אין עומסי תנועה. לצורך הנסיעה במנהרה יונח הרכב על מעלית חשמלית אשר תסיע את הרכב דרך המנהרות במהירות של 200 קמ"ש. בנובמבר 2017 הגישה החברה בקשה לרגולטורים של רשויות לוס אנג'לס להיתר לבנות מנהרה מהות'ורן לווסטווד, לאורך הכביש המהיר מס' 405.

ביולי 2017 ציין מאסק שבורינג קיבלה אישור בעל פה מן הממשלה לבנות היפרלופ תת-קרקעי שיחבר בין ניו יורק, פילדלפיה ובולטימור לוושינגטון הבירה. באוקטובר 2017 קיבלה החברה היתר לבניית מנהרת ההיפרלופ בולטימור-וושינגטון ממחלקת התחבורה של מרילנד. ביולי 2017 העלה מאסק סרטון המתעד נסיעת מבחן מוצלחת של מעלית רכב טיפוסית. באוקטובר 2017 חשף מאסק מכונה נוספת לכריית מנהרות בשם "Line-storm".

ביוני 2018 בחרה עיריית שיקגו את הצעת החברה, מבין ארבע הצעות מתחרות, לספק תחבורה במהירות גבוהה בין מרכז שיקגו לבין נמל התעופה או'הייר. באוקטובר 2018 הודיע מאסק כי מנהרת ההייפרלופ הראשונה צפויה להיפתח ב-10 בדצמבר 2018.

במאי 2019 זכתה החברה במכרז של 48.7 מיליון דולר לחפירת מנהרת תחבורה מתחת למרכז הכנסים של לאס וגאס .

== קישורים חיצוניים ==

* 

* 
* (תרגום של מאמר באנגלית שפורסם במקור בבלומברג ביזנסוויק)
* 
* 
* 

==הערות שוליים==

קטגוריה:אילון מאסק
קטגוריה:מנהרות
קטגוריה:חברות אמריקאיות
על הקצה

על הקצה (בצרפתית: Sur la planche) הוא סרט דרמה מרוקאי-גרמני-צרפתי משנת 2011 שביימה וכתבה ליילה קילאני. הסרט מספר על שתי נשים צעירות, בדיה ואימאן, אשר עוסקות בלילות בזונות וממשכנות חפצים קטנים שהן מצליחות לגנבות מהלקוחות. חלומן של הבנות הוא לעבור ל״אזור החופשי״ של העיר, בו יוכלו למצוא עבודה ראויה במפעל טקסטיל.

הסרט הוקרן לראשונה במסגרת "שבועיים של הבמאים" בפסטיבל הקולנוע בקאן שנערך במאי 2011, ולאחר מכן הופץ ב-1 בפברואר 2012 בצרפת. שפות הסרט הן ערבית וצרפתית, ואורכו כ-110 דקות.

הסרט זכה בפרס הסרט הטוב ביותר בפסטיבל הקולנוע של אנטליה, וקיבל שלושה פרסים בפסטיבל הסרטים של טאורמינה: הסרט הטוב ביותר, הבימוי הטוב ביותר והשחקנית הטובה ביותר. בנוסף הסרט התחרה בפסטיבל הסרטים של אפריקה, אסיה ואמריקה הלטינית של מילאנו.

== תקציר העלילה ==
הסרט מספר על שתי נשים צעירות, בדיה ואימאן, אשר חיות בקרב המוני העובדים שמאכלסים את העיר טנג'יר. ביום הן עובדות בבית חרושת לקילוף שרימפס, ובלילה מסתובבות בין בתי מלון בטיילת, עוסקות בזנות וממשכנות חפצים הקטנים שהן מצליחות לגנוב מן הלקוחות. חלומן הוא לעבור ל״אזור החופשי״ של העיר, תחום אירופאי מסוגר, שמור ועשיר יותר, ולמצוא עבודה ראויה יותר במפעל טקסטיל, תמורת משכורת חודשית ולא בקבלנות. לילה אחד הן פוגשות שתי נערות יפות בנות גילן שעובדות ב'אזור החופשי', המייצג עבור בדיה את החופש והחיים הטובים. יחד הן מתחילות לתכנן מזימות מסדר גודל גדול הרבה יותר מהגנבות הקטנות אליהן הורגלו, אך תוכניותיהן משתבשות והן שבות ומוצאות את עצמן במצב בו היו בתחילת הסרט.

== השחקנים והדמויות ==
* סופיה עיסאמי - בדיה
* שרה בטואי - אסמה
* מונה בחמד - אימאן
* נוזה אקל - נוואל

== פרסים ==
* פסטיבל הקולנוע של אנטליה: הסרט הטוב ביותר
* פסטיבל הסרטים של טאורמינה: הסרט הטוב ביותר
* פסטיבל הסרטים של טאורמינה: הבימוי הטוב ביותר
* פסטיבל הסרטים של טאורמינה: השחקנית הטובה ביותר

== קישורים חיצוניים ==

== הערות שוליים ==

קטגוריה:קולנוע במרוקו
קטגוריה:סרטי דרמה גרמניים
קטגוריה:סרטי דרמה צרפתיים
קטגוריה:סרטי 2011
קטגוריה:סרטים בערבית
קטגוריה:סרטים בצרפתית
זלמן וויט

זלמו וויט{{תמונה להחלפה}}
זלמן וויט (כ' בתמוז תרנ"ו, 1896 - כ"ז בסיון תשכ"ג, 19 ביוני 1963) היה ממייסדי חברת "הסולל" ומו"ל העיתונים דאר היום, Palestine Weekly ובאריד אל-יום (בערבית), ממייסדי שכונת בן-ציון בחיפה, וממייסדי הסתדרות בני בנימין.

==קורות חייו==
וויט נולד בירושלים לאסתר (בת הרב ליפא מאיר ויגוליק) ויצחק וויט. למד בבית ספר של חברת עזרה, אך למרות זאת השתתף במלחמת השפות, בצד שתמך בעברית כשפת הלימוד, בעודו תלמיד בסמינר העברי.

במלחמת העולם הראשונה גורש מארץ ישראל, בגין היותו נתין אמריקאי, לדמשק. בדמשק עבד כקבלן וסיפק לבתי החולים האוסטרים והגרמנים. עם כיבוש דמשק חזר לארץ ישראל ויחד עם איתמר בן-אב"י, אלכסנדר אהרנסון ואחרים הקים את "הסולל וויט ובן אבי - שותפות" שהוציאה בין השאר את עיתון דאר היום. השותפות פתחה בית דפוס ברחוב שנשא את שם חברתם. דאר היום הוקם כשופרם של בני המשפחות הספרדיות הוותיקות של ירושלים ובני הדור השני של העלייה הראשונה. זאת בניגוד להשפעה הרוסית על עיתון הארץ מצד אחד, והנטיות הסוציאליסטיות של הנהגת היישוב מצד שני.

ב-1929 נשא לאישה את שרה, בת ריקה ויחזקאל שימונוביץ (משפחותיהם במקור מברטיסלאבה).

כיכר היינריך היינה (בזמנו כיכר המגדל) אחרי בניית בית המלון. ברקע ניתן להבחין בשכונת כרמל מרכזי המתפתחת ובמרכזה שכונת [[כרמלהיים.]]
כאיש כספים בהסתדרות בני בנימין קנה קרקעות רבות בארץ ישראל. בתוך כך חבר למרדכי בן-ציון (גם הוא בן ירושלים) לקניית שטח אדמה ליד כרמל מרכזי. על שטח זה הקימו וויט וחבריו את מלון "מעונות בן-ציון" (לימים לב הכרמל) ושכונה קטנה מסביב למלון.

==נפילת בנו==
לזוג וויט היו ארבעה ילדים: אמנון, רבקה, יצחק ועלי. בנו, , התנדב לבריגדה היהודית. אחרי מלחמת העולם השנייה התקבל ללימודים באוניברסיטת מיאמי אך החליט ללמוד באוניברסיטה העברית. במלחמת העצמאות לחם בעיר מגוריו, ירושלים, ושם מצא את מותו. 
זלמן וויט לא מצא מנוח לנפשו. הוא שלח מכתבים לדוד בן-גוריון בדרישה למצות את הדין עם מפקדיו של בנו, בשל טענתו שרשלנות הביאה למותו. הוא פרסם ספר זיכרון ושמו "על מוּת לַבֵּן", שככל הנראה, היה ספר הזיכרון הראשון לנופלי תש"ח. כמו כן קרא אחר בנו לבית הדפוס שלו בירושלים.
ב-1949 החליט לבנות בית חולים בנתניה ולקרוא לו על שם בנו. הבחירה בנתניה לא הייתה מקרית שכן העיר נוסדה על ידי הסתדרות בני בנימין, שזלמן וויט נמנה עם ראשיה. שנה אחר כך, ב-1950, נחנך בית החולים ואמנון, בנו הבכור של זלמן וויט, שהיה רוקח במקצועו, הועמד בראשו. בבית החולים נפתחו מחלקת יולדות ומחלקה כירורגית. בית החולים הקטן שלא היה משויך לאחת מקופות החלים נסגר לאחר כמה שנים ונפתח מחדש, הפעם בניהולו של ד"ר דב צל ציון. צל ציון שהיה רופא ילדים ופנימאי שינה את יעודו של בית החולים למוסד טבעוני. גם גלגול זה של בית החולים לא האיר פנים והוא נמכר והפך לבית "החלמה ונופש" - בית מרפא לפגועי נפש הקיים עד היום (נכון ל-2018).

נכדו הוא צחי וייט, אמן החושים.

==קישורים חיצוניים==
* 
* 
* 

==הערות שוליים==

קטגוריה:אנשי היישוב ילידי הארץ
קטגוריה:ציונים ילידי המאה ה-19: אנשי היישוב
קטגוריה:סגל דואר היום
קטגוריה:חיפה: אישים
קטגוריה:אבות שכולים: חללי צה"ל
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1896
קטגוריה:ישראלים שנפטרו ב-1963
הארמייה ה-23 (ברית המועצות)

הארמייה ה-23 (ברוסית: армия я-23) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה במאי 1941 על בסיס היחידות שהיו ממוקמות באזור לנינגרד. היא הוצבה בגבול עם פינלנד, צפונית מוויבורג.

הלחימה באזור התנהלה מול הכוחות של צבא פינלנד. במהלך יולי-אוגוסט 1941 כמה מתקפות פיניות הצליחו ויחידות הארמייה ה-23 נסוגו מזרחה. הפינים נכנסו לעיר ויבורג ולמעשה התייצבו על הגבול שהיה לפני מלחמת החורף. בשלב זה הלחימה בגזרה למעשה הסתיימה. לא היו אירועים מיוחדים עד לשנת 1944. ביוני 1944 הארמייה ה-23 החלה במתקפת נגד, פרצה את הקווי ההגנה הפיניות ולאחר כיבוש ויבורג התייצבה על הגבול עם פינלנד שהיה מוסכם לאחר מלחמת החורף. בספטמבר 1944 פינלנד חתמה על הסכם עם ברית המועצות והשתתפותה במלחמה הסתיימה.

==מפקדים==
* פיוטר פשניקוב (מאי 1941 - אוגוסט 1941) 
* מיכאיל גרסימוב (אוגוסט 1941 - ספטמבר 1941)
* אלכסנדר צ'רפנוב (ספטמבר 1941 - יולי 1944)
* וסילי שבצוב (יולי 1944 - מאי 1945)

==קישורים חיצוניים==
* [http://samsv.narod.ru/Arm/a23/arm.html הארמייה ה-23] באתר samsv 

23
23
קטגוריה:מלחמת ההמשך
איברומסורניס

איור של [[בריוניקס מנוקה מטפילים בידי איברומסורניסים (מצויים בתוך פיו) ופרטי אירוטפג'רה]]
איברומסורניס (שם מדעי: Iberomesornis; מילולית: עוף ביניים ספרדי) הוא סוג נכחד של עוף קדום שחי בתור הקרטיקון לפני 125 מיליון שנה באזור ספרד. הוא היה שונה מרוב העופות המודרניים ובעל מספר תכונות של זוחלים. הוא היה מקרוביו של העוף הראשון - הארכאופטריקס.

== מאפיינים ==
האיברומסורניס הגיע לאורך של דרור, כ-10 סנטימטרים, ומוטת כנפיים קצרה באורך 20 סנטימטרים. משקלו הגיע ל-15–20 גרם. הוא היה בעל נוצות פשוטות. לא נמצאה ליצור גולגולת, אך נראה שהיא הכילה מקור קצר ובו שיניים זעירות. הזנב שלו היה קצר מזנב הארכאופטריקס אך עדיין הכיל עצמות ארוכות יותר מהעופות הקיימים. הוא הכיל טפרים ארוכים שעזרו לו לעוט על טרף.

העוף שהתגלה ב-1992 נחשב לממצא העוף הקדום המתקדם ביותר, אך לאחר מכן התגלו בסין מאובנים של סינואורניס (Sinornis) ושל קונפוציוסאורניס (Confuciusornis) שהכילו התאמות דומות יותר לעופות הקיימים.

עוף זה היה יכול כנראה לעוף בצורה פרימיטיבית, והוא כנראה דאה ביערות ספרד הקדומים במרדף אחרי חרקים ויצורים קטנים שונים. בעזרת כפות רגליו הוא חטף את טרפו ואכל מעל העצים. לעיתים הוא עופף מעל אגמים וגם נפל, שקע והשתמר בתוכם.

== בתרבות ==
עוף זה הופיע בסדרה ללכת עם דינוזאורים.

==קישורים חיצוניים==

קטגוריה:אננטיאורניתס
קטגוריה:עופות שחיו בקרטיקון תחתון
קטגוריה:ספרד: מאובנים
קטגוריה:מאובני טקסונים שתוארו ב-1992
קטגוריה:בעלי חיים שחיו בקרטיקון תחתון באירופה
סטרופודון

סטרופודון (שם מדעי: Steropodon) הוא סוג יונק נכחד מקבוצת יונקי הביב שחי בסוף הקרטיקון התחתון לפני 105–123 מיליון שנה. כמו קרוביו המודרניים הוא חי באוסטרליה, והיה מראשוני היונקים שבה. בסוג נמצא מין יחיד - Steropodon galmani.

היצור היה דומה לברווזן האוסטרלי, אך לעומתו הוא היה בעל שיניים במקורו אשר הזכירו שיני יונקים מפותחים יותר עם החותכות הגדולות. דבר זה מצביע על קרבה ליצורים מהקבוצה Theria, מהם התפתחו הכיסאים המודרניים.

היצור מוכר רק מלסת תחתונה ובה כמה שיניים שנמצאו בניו סאות' ויילס. אורך היונק המשוער הגיע ל-40–50 סנטימטר ואורך השיניים החתוכות 5–7 מ"מ ורוחב 3–4 מ"מ. בדיקה שנעשתה על שיניים אלה מורה על כך שהוא היה בעל מקור כמו של הברווזן האוסטרלי או של האובדורודון הנכחד. ככל הנראה הוא גם הטיל ביצים.

לא ידוע ממה ניזון, אך ייתכן שהוא חי לצד מקווי מים וצד חסילונים או דגים קטנים כמו הברווזן.

==קישורים חיצוניים==

קטגוריה:יונקי ביב פרהיסטוריים
קטגוריה:יונקים שחיו בקרטיקון תחתון
קטגוריה:יונקים שחיו במזוזואיקון באוסטרליה
קטגוריה:מאובני טקסונים שתוארו ב-1985
קטגוריה:בעלי חיים שחיו בקרטיקון באוסטרליה
פתילה (רפואה)

פתילות המכילות [[גליצרין ומיועדות לטיפול בעצירות]]
פתילות פנדול המכילות 500 מיליגרם של [[פרצטמול, החומר הפעיל באקמול.]]
פתילה או נר רפואי הוא כינוי לתערובת של חומרים פעילים לרוב תרופתיים, עם חומרים מצמידים ומאגדים, הנדחסת למוצק דמוי חרוט, ומיועדת להחדרה דרך פי הטבעת לתוך החלחולת ולעיתים גם דרך מקומות אחרים בגוף שאינם אוראליים ומשם התרופה משתחררת לתוך הגוף.

== הרכב ==
כדי ליצור את בסיס הפתילה, משתמשים בחומרים שומניים ומייצבים. הרכב החומרים יכול להשתנות לפי סוג התרופה ותנאי אחסונה. בין החומרים שנעשה בהם שימוש לבסיס הפתילה, ניתן למצוא חמאת קקאו, פוליאתילן גליקול, ג'ל וג'לטין. הפתילות הן שומניות מעט, כדי שיחליקו בקלות לתוך הגוף.

== השימוש בפתילות ==
לרוב משתמשים בפתילות כאשר אין אפשרות נוחה למתן התרופה דרך הפה. במקרים אחרים, נעשה בהן שימוש כאשר המטרה היא להחדיר את החומר לאזור המסוים בגוף, למשל, פתילות הניתנות דרך פי הטבעת לטיפול בעצירות או בשילשול.

== סוגי הפתילות ==
* פתילה אנאלית: מיועדת להחדרה דרך פי הטבעת, ומשקלה לרוב בין גרם אחד לחמישה גרמים. פתילות המיועדות לתינוקות שוקלות בדרך כלל כמחצית ממשקלן של הפתילות הרגילות. פתילות אלו באות לרוב בצורה חרוט.
* פתילה וגינאלית: מיועדת להחדרה אל תוך הנרתיק, לרוב למניעת הריון. צורתה לרוב היא כדורית, אליפטית או חרוטית.
* פתילת שופכה: מיועדת להחדרה דרך השופכה להשגת אפקט מקומי. פתילות אלו הן קטנות מאד.
* פתילת נחיר: מיועדת להחדרה דרך הנחיר לתוך האף ודרכי הנשימה. משקלה כחצי גרם.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מדעי הרוקחות
קטגוריה:פי הטבעת
הארמייה ה-25 (ברית המועצות)

הארמייה ה-25 (ברוסית: армия я-25) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ביוני 1941 על בסיס היחידות שהיו ממוקמות באזור המזרח הרחוק הסובייטי. המטה שלה היה ממוקם בעיר אוסורייסק.

הארמייה לא השתתפה בלחימה עד לתחילת מבצע סערת אוגוסט. לקראת תחילת המבצע הארמייה ה-25 תוגברה ביחידות נוספות שסיימו את הלחימה נגד הוורמאכט. במהלך מבצע זה היא התקדמה לכיוון העיר חארבין ונכנסה לחלק הצפוני של קוריאה. עד לשנת 1948 היא הייתה ממוקמת בקוריאה הצפונית ולאחר מכך הועברה למחוז פרימוריה. היא פורקה בשנת 1957

==מפקדים==
* פיליפ פארוסינוב (יוני 1941 - יוני 1943)
* אלכסנדר מקסימוב (יוני 1943 - יוני 1945)

==קישורים חיצוניים==
* [http://samsv.narod.ru/Arm/a25/arm.html הארמייה ה-25] באתר samsv 

25
25
אנסמבל שאפל

אנסמבל שאפל (באנגלית: SHUFFLE Concert), הוא הרכב מוזיקלי קאמרי ישראלי-ניו יורקי המורכב משישה מוזיקאים בוגרי בית הספר ג'וליארד, הקונסרבטוריון למוזיקה של ניו אינגלנד, קונסרבטוריון אוברלין ובית הספר מנהטן למוזיקה. מדובר בהרכב קאמרי יוצא דופן בכלים שלו, פסנתר, שני כלי נשיפה, (קלרינט ואבוב), שני כלי קשת, (צ'לו וכינור) וזמרת סופרן. המאפיין הייחודי הנוסף של ההרכב הוא, שתוכנית הקונצרט אינה ידועה מראש, לא לקהל ולא למבצעים. הקהל הוא זה שבוחר את היצירות, במהלך הקונצרט מתפריט של כ-40 יצירות המחולקות ל-15 סגנונות מוזיקליים. לא ניתן לבחור יצירה מאותו סגנון מוזיקלי שכבר נבחר.

== היסטוריה ==
ההרכב הוקם בשנת 2009. שם המופע הוא "Shuffle Concert", קונצרט ערבוביה וכולל שישה מוזיקאים, חלקם ישראלים וחלקם אמריקאים, חיים כולם בניו יורק, מלמדים בבית הספר ג'וליארד בניו יורק ומופיעים באופן קבוע בארצות הברית וברחבי העולם כסולנים. ההרכב 
יוצא דופן בכלים שבו: פסנתר, שני כלי נשיפה (קלרינט ואבוב), שני כלי קשת (צ'לו וכינור) וזמרת סופרן.

מנחה ההופעות והקונצרטים של האנסמבל הוא הפסנתרן אלירן אבני. במהלך ההופעה מגריל אבני מספר, ובעל התפריט שמספרו עלה בגורל בוחר יצירה אחת. במידה ובעל התפריט מתקשה לבחור עוזרים לו חברי ה"שאפל".

רפרטואר האנסמבל מציע מוזיקה קלאסית, מוזיקת בארוק, מחזות זמר, ג'אז, מוזיקת עולם ופופ.

בשנת 2011 פתח ההרכב את פסטיבל פליציה בלומנטל למוזיקה במוזיאון תל אביב.

בדצמבר 2012 ערך ההרכב את הופעת הבכורה שלו בארצות הברית בהיכל מרקין במנהטן. הקונצרט שודר ב-WWFM וב-WQXR-FM , שתי תחנות רדיו אמריקאיות ותיקות של מוזיקה קלאסית, וכלל בכורות של יצירות חדשות מאת אבנר דורמן ויונתן קרן.

בינואר 2013 הופיע ההרכב בתוכנית אינטרמצו עם אריק בהנחיית אריה ורדי.

תקליטור הבכורה של ההרכב יצא לאור באוקטובר 2013.

בשנת 2014, במסגרת חגיגות חמש שנים להיווסדו ערך ההרכב תחרות הלחנה ראשונה, והעניק פרסים למלחינים פיוטר סביצ'יק, קווין ווילט ואורן אלדור על היצירות המקוריות שכתבו להרכב.

בשנים 2015 ו-2016 הופיע ההרכב ברחבי ארצות הברית והשתתף בפסטיבלים רבים ביניהם, פסטיבל המוזיקה קופרסטאון כחלק מהסדרה של ChamberMusicNY בהיכל מרקין בניו יורק ובתיאטרון מקאלום בקליפורניה.

ההרכב זכה להופיע בקרנגי הול (אולם וויל) לאחר שזכה כאחד מחמישה הרכבים בתחרות יוקרתית.

במהלך השנים ערך ההרכב שבעה סיבובי הופעות בישראל.

==חברי האנסמבל==
* סופרן: מרי מקנזי, אריאדנה גרייף, אדריאן פרדי*
* כינור: דייוויד מק'רול, ברנדן ספלץ, הנרי וואנג*
* צ'לו: לינור כץ*, סופיה נוביק, שרה רומל*, ברוק ספלץ*
* קלרינט: מורן כץ, אוריאל ואכנשטיין*, סטסניסלב צ'רנישב*
* אבוב: ג'סיקה פרלמן, חסן אנדרסון, ג'ולי דהרוזה*
* פסנתר וניהול אמנותי: אלירן אבני

(*) מציינת נגנים מחליפים.

== קישורים חיצוניים ==
* 
* [https://www.youtube.com/watch?v=Lg1Wbhvu-oE קונצרט שאפל חדשות ערוץ 10], באתר youtube, 28 ביוני 2012
* [https://aicf.org/artist/shuffle-concert/ SHUFFLE Concert], באתר קרן התרבות אמריקה ישראל 
* 

== הערות שוליים ==

קטגוריה:הרכבים קאמריים ישראליים
קטגוריה:הרכבים קאמריים אמריקאים
קטגוריה:בוגרי בית הספר ג'וליארד
הלשכה לחקירת תאונות ותקריות תחבורה (לטביה)

הלשכה לחקירת תאונות ותקריות תחבורה (בלטבית: Transporta nelaimes gadījumu un incidentu izmeklēšanas birojs) היא סוכנות ממשלתית של לטביה שחוקרת תאונות ותקריות בתחבורה. המשרד הראשי שוכן בריגה. זו סוכנות שמתפקדת באופן עצמאי וכפופה לסוכנות התעופה האזרחית של לטביה. הסוכנות נמצאת תחת פיקוחו הישיר של שר התחבורה מאז הקמתה.

== היסטוריה ==
ב-21 בדצמבר 2005 הקבינט הלטבי הנפיק צו מספר 822, אשר קרא להקמת סוכנות לחקירת תאונות תעופה. הסוכנות הוקמה ב-1 בינואר 2006 בשם הלשכה לחקירת תקריות ותאונות כלי טיס (בלטבית: Latvijas Republikas Aviācijas nelaimes gadījumu un incidentu izmeklēšanas birojs).

ב-12 בדצמבר 2006 הקבינט הנפיק צו מספר 953 "אודות מוסד חקירת תאונות רכבת" שנכנס לתוקף ב-1 באפריל 2007 והוסיף לסוכנות תפקידי חקירת תקריות ותאונות רכבת. בשל הגדלת תפקידיה, ב-1 ביולי 2007 הסוכנות שינתה את שמה לשמה הנוכחי.

החל מ-1 ביוני 2011 הסוכנות החלה לחקור גם תקריות ותאונות ימיות, בהתאם לסעיף 8.1 של חוק ניהול ובטיחות ימית וכן סעיף 14 בהנחיות הזמניות של אותו חוק. בעבר המינהל הימי של לטביה (MAL) היה עוסק בחקירת תקריות ותאונות ימיות.

== קישורים חיצוניים ==
* 

== הערות שוליים ==

קטגוריה:לטביה: תעופה
קטגוריה:ארגוני חקירות תעופה
קטגוריה:לטביה: ארגונים
Someday (שיר של מריה קארי)

Someday (בעברית: יום אחד) הוא סינגל של הזמרת מריה קארי מתוך אלבום הבכורה שלה Mariah Carey. השיר יצא כסינגל השלישי מהאלבום ב-15 בנובמבר 1990. מבחינה מוזיקלית השיר הוא שיר דאנס-פופ עם השפעות של ניו ג'ק סווינג.

== רקע וכתיבה ==
השיר נכתב על ידי קארי עצמה ובן מרגוליס אשר הפיקו גם 4 דמואים שונים לשיר אך בסופו של דבר קארי ביקשה את עזרתו של המפיק ריק וייק בעבודה על השיר והוא הסכים ובסופו של דבר הגרסה הסופית של השיר הופקה על ידי וייק שעשה מספר שינויים בשיר כמו למשל החלפת הקרניים בגיטרה מהלך אשר קארי סירבה לו בהתחלה.

השיר תחילה שוחרר בבריטניה וחודש לאחר הוא שוחרר בארצות הברית עם מספר רמיקסים.

== הצלחה ==
השיר זכה להצלחה רבה בביקורות ומבחינה מסחרית. בארצות הברית השיר הגיע למקום הראשון ובכך הפך לשיר השלישי של קארי מהאלבום שהגיע למקום הראשון במדינה. עם השנים השיר נכלל בהרבה אלבומי אוסף של קארי: , Greatest Hits ,The Essential Mariah Carey ו-.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שהופקו על ידי ריק וייק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
בן צ'ילוול

בנג'מין ג'יימס צ'ילוול (באנגלית: Benjamin James Chilwell; נולד ב-21 בדצמבר 1996) הוא כדורגלן אנגלי המשחק בעמדת המגן השמאלי בצ'לסי ובנבחרת אנגליה.

==קריירת מועדונים==
צ'ילוול נולד במילטון קיינס שבבקינגהאמשייר. בילדותו עבר במספר קבוצות נוער מקומיות, עד שהגיע בגיל 13 למחלקת הנוער של לסטר סיטי. הוא זכה בפרס שחקן השנה באקדמיית לסטר בסיום עונת 2014/2015.

לקראת עונת 2015/2016 הצטרף צ'ילוול לאימוני הקבוצה הבוגרת, תחת הדרכתו של קלאודיו ראניירי, וקיבל את חולצה מספר 30. הוא ערך את הופעת הבכורה המקצוענית שלו ב-27 באוקטובר 2015, מול האל סיטי, במסגרת גביע הליגה. הוא שיחק 120 דקות, עד הפסד קבוצתו 4–5 בדו-קרב בעיטות עונשין.

ב-19 בנובמבר 2015 הצטרף צ'ילוול להאדרספילד טאון מהצ'מפיונשיפ, בהשאלה עד לינואר 2016. הוא ערך את הופעת הבכורה בהאדרספילד תשעה ימים מאוחר יותר, בהפסד הביתי 0–2 למידלסברו.

ב-28 ביולי 2016 חתם על חוזה מקצועני בלסטר לחמש שנים. ב-26 בדצמבר 2016, במהלך עונת 2016/2017, ערך את הופעת הפרמייר ליג הראשונה שלו, בהפסד הביתי 0–2 לאברטון. צ'ילוול זכה לשבחים על הופעתו יוצאת הדופן. באותה עונה ערך בסך הכל 19 הופעות בכל המסגרות, כולל שניים במסגרת ליגת האלופות, וכבש את שער הבכורה שלו ב-18 במאי 2017, בהפסד הביתי 1–6 לטוטנהאם הוטספר.

צ'ילוול הורחק לראשונה ב-13 בינואר 2018, לאחר שספג שני כרטיסים צהובים, בהפרש של חמש דקות זה מזה, בשוויון המאופס מול צ'לסי.

ב-26 באוגוסט 2020 חתם צ'ילוול לחמש שנים בצ'לסי, ששילמה עבורו 50 מיליון ליש"ט ללסטר.

את הופעת הבכורה ערך ב-3 באוקטובר בניצחון של צ'לסי 0–4 על קריסטל פאלאס. צ'ילוול כבש את השער הראשון ובישל את השני בהופעת הבכורה.

==נבחרת אנגליה==
צ'ילוול שיחק בכל נבחרות אנגליה הצעירות, ואף השתתף עם נבחרת אנגליה עד גיל 21 באליפות אירופה עד גיל 21 בשנת 2017.

יחד עם חברו ללסטר סיטי, דמראיי גריי, קיבל צ'ילוול זימון לנבחרת אנגליה בספטמבר 2018, על ידי המאמן גארת' סאות'גייט, לקראת משחק הידידות מול . הוא ערך את הופעת הבכורה שלו במדים הלאומיים ב-11 בספטמבר, כאשר נכנס כמחליף בדקה ה-79, במקום דני רוז, בניצחון נבחרתו 0–1. המשחק נערך באצטדיון קינג פאוור, מגרשה הביתי של לסטר, ובכך הפך צ'ילוול לראשון שעורך את הופעת הבכורה שלו בנבחרת במגרש של קבוצתו, מאז 1997, אז פול סקולס עשה זאת באולד טראפורד. צ'ילוול פתח לראשונה בהרכב הנבחרת כחודש מאוחר יותר, בתיקו 0-0, במסגרת ליגת האומות.

ב-9 באוקטובר 2021 כבש שער בכורה במדים הלאומיים בניצחון 0–5 על אנדורה במוקדמות מונדיאל 2022.

== תארים ==
==== צ'לסי ====
* ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021

==קישורים חיצוניים==

* [https://www.lcfc.com/players/13491 עמוד השחקן], באתר הרשמי של לסטר סיטי
* [http://www.thefa.com/england/mens-seniors/squad/ben-chilwell עמוד השחקן], באתר התאחדות הכדורגל האנגלית

==הערות שוליים==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני לסטר סיטי
קטגוריה:כדורגלני האדרספילד טאון
קטגוריה:כדורגלני צ'לסי
קטגוריה:כדורגלני נבחרת אנגליה
קטגוריה:כדורגלני יורו 2020
קטגוריה:אנגלים שנולדו ב-1996
הלשכה למניעה ומאבק בשחיתות (לטביה)

הלשכה למניעה ומאבק בשחיתות (בלטבית: Korupcijas novēršanas un apkarošanas birojs, בקיצור KNAB) הוא מוסד של המינהל הציבורי ברפובליקה הלטבית המנוהל על ידי קבינט השרים של לטביה ונועד למנוע ולהילחם בשחיתות. הלשכה החלה את פעילותה ב-10 באוקטובר 2002, כאשר הפרלמנט של לטביה מינה למנהל את גונטיס רוקטיס.

הסוכנות העסיקה 145 עובדים (נכון ל-2009). עבודה הלשכה למניעה ומאבק בשחיתות מפוקחת על ידי מנהל הלשכה, שכהונתו מוגבלת לתקופה של חמש שנים. הוא מפוטר וממונה באישור הפרלמנט (Seimas), על פי החלטת קבינט השרים.

מטה הלשכה נמצא בעיר ריגה, רחוב בריוויבאס 104.

== ראשי הלשכה ==
* גונטיס רוקטיס (10 באוקטובר 2002 — 30 מאי 2003)
* אלכסיי לוסקוטוב (27 במאי 2004 — 29 ביוני 2008)
* נורמונדס וילניטיס (2009 — יוני 2011)
* ירוסלב סטרלצ'נוק (נובמבר 2011 — 2016)
* יאקבס סטראומה (2017 —)

== קישורים חיצוניים ==
* 

* 

קטגוריה:ארגוני מאבק בשחיתות
קטגוריה:לטביה: ארגונים
Wahrlich, wahrlich, ich sage euch, רי"ב 86

Wahrlich, wahrlich, ich sage euch (בעברית: אמן, אמן, אני אומר לכם), רי"ב 86, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון החמישי שלאחר חג הפסחא, שחל ב-14 במאי 1724.

==היסטוריה==
קנטטה זו הייתה החמש עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 166.

ב-1872 הוציאה לאור חברת באך את הקנטטה לראשונה, בכרך 20 של פרסומיה.

==מילים ומוזיקה==
סדר הקריאה לאותו יום כולל פסוקים מאיגרת יעקב ומהבשורה על-פי יוחנן שבדומה לקריאה של השבוע שלפניו עוסק בפרידת ישו מתלמידיו. בדבריו מבטיח ישו לתלמידים שכל דבר שיבקשו מהאל, יקבלו. החלק הראשון של הקנטטה הוא ציטוט מתוך דברי ישו "אָמֵן אָמֵן אֲנִי אֹמֵר לָכֶם כִּי כָּל־אֲשֶׁר תִּשְׁאֲלוּ מֵאֵת אָבִי בִּשְׁמִי יִתֵּן לָכֶם". לברית הקנטטה כולה שנכתבה על ידי מחבר לא ידוע, ממשיך את דבריו של ישו ועוסק ברעיון שהאל ימלא את כל הבטחותיו. החלק השלישי לקוח ממזמור מאת גאורג גרינוולד , איש דת גרמני מהמאה ה-16. החלק האחרון לקוח ממזמור של פאול שפרטוס .

הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, ובתזמור של שני אבובי ד'אמורה, שני כינורות, ויולה ובאסו קונטינואו. לקנטטה שישה פרקים:
# אריוזו לבס: Wahrlich, wahrlich, ich sage euch (אמן, אמן, אני אומר לכם)
# אריה לאלט: Ich will doch wohl Rosen brechen (הן חפצתי לקטוף ורדים)
# כורל לסופרן: Und was der ewig gütig Gott (כל אשר האל הטוב)
# רצ'יטטיב לטנור: Gott macht es nicht gleichwie die Welt (מעשי האל אינם כמעשי העולם)
# אריה לטנור: Gott hilft gewiss (אלהים יעזור בוודאי)
# כורל: Die Hoffnung wart' der rechten Zeit (העזרה ממתינה לשעת הכושר)

==הקלטות==
היצירה הוקלטה במלואה 14 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1979), טון קופמן (ב-1998) וג'ון אליוט גרדינר (ב-2000).

==קישורים חיצוניים==
* [http://www.bach-cantatas.com/BWV86.htm פרטי הקנטטה באתר קנטטות באך]
* [http://www.bach-cantatas.com/Texts/BWV86-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
Beautiful (שיר של מריה קארי)

#Beautiful (בעברית: #יפה) הוא סינגל של הזמרת-יוצרת האמריקאית מריה קארי, בשיתוף הזמר מיגל, מתוך אלבומה ה-12 Me. I Am Mariah... The Elusive Chanteuse. השיר יצא כסינגל הראשון מהאלבום ב-6 במאי 2013.

השיר הגיע למקום ה-15 במצעד הבילבורד הוט 100.

== רקע וכתיבה ==
השיר נכתב על ידי קארי ומיגל עצמם, ניית'ן פרז, ברוק דייוויס, מאק רובינסון ובריין קית'. קארי, מיגל ודייוויס גם הפיקו את השיר ביחד עם האפי פרז. אף אחד לא ידע שקארי ומיגל הולכים לשתף פעולה בשיר עד שקארי חשפה קטע מתוך הקליפ במהלך העונה ה-12 של התוכנית "אמריקן איידול".

שלושה ימים לאחר יציאת השיר, יצא הקליפ שלו אשר נחשף לראשונה גם כן בתוכנית של "אמריקן איידול" ורק לאחר מכן הועלה ליוטיוב.

== ניתוח מוזיקלי והצלחה ==
מבחינה מוזיקלית השיר הוא שיר מיד-טמפו עם מוזיקת R&B ומוזיקת נשמה. הוא קיבל ברובו ביקורות חיוביות ממבקרי המוזיקה, הרבה בזכות שיתוף הפעולה שלה עם מיגל. ברדיו האמריקאי השיר זכה להצלחה רבה כאשר גרף 31 מיליון מאזינים תוך יומיים בלבד.

על מנת לקדם את השיר הופיעה איתו קארי כחלק ממחרוזת שירים אותם ביצעה בגמר של "אמירקן איידול" ובנוסף גם ביצעה את השיר עם מיגל בתוכנית "בוקר טוב אמריקה".

השיר הגיע בשיאו למקום ה-15 בארצות הברית, ולמקום ה-3 במצעד שירי ה-R&B וההיפ-הופ האמריקאי. בהמשך הוא גם הגיע למעמד פלטינה כפולה במדינה על מכירות של 2 מיליון עותקים. באוסטרליה השיר הגיע למקום ה-6 ולמעמד פלטינה ובניו זילנד הגיע למעמד זהב.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|פלטינה 2×
|2,000,000<small></small>
|-
!בריטניה (BPI)
|כסף
|200,000
|-
!ונצואלה (APFV)
|זהב
|5,000<sup>^</sup>
|-
!ניו זילנד (RMNZ)
|זהב
|7,500
|-
! colspan="3" |סטרימינג
|-
!דנמרק (IFPI Denmark)
|זהב
|900,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
! rowspan="7" |ארצות הברית
| rowspan="2" |7 במאי 2013
|הורדה דיגיטלית
| rowspan="2" |רגילה
| rowspan="7" |איילנד • יוניברסל מיוזיק
|
|-
|רדיו קצבי
|
|-
|20 במאי 2013
|הורדה דיגיטלית
|גרסה לא מצונזרת
|
|-
|21 במאי 2013
|רדיו מיינסטרים
|רגילה
|
|-
|27 ביוני 2013
| rowspan="3" |הורדה דיגיטלית
|רמיקס בשיתוף אייספ רוקי
|
|-
| rowspan="2" |1 ביולי 2013
|רמיקס בשיתוף יאנג ג'יזי
|
|-
|גרסה בספרדית - "Hermosa#"
|
|}

== קישורים חיצוניים ==

==הערות שוליים==

קטגוריה:שירי 2013
קטגוריה:סינגלים מ-2013
קטגוריה:שירי מריה קארי
קטגוריה:שירי מיגל
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שנכתבו על ידי ניית'ן פרז
קטגוריה:וידאו קליפים שבוימו על ידי ג'וזף קאהן
קטגוריה:שירים על יופי
קטגוריה:שירים שהוקלטו באולפני ההקלטות של הנסון
קטגוריה:בלדות נשמה
קטגוריה:בלדות פופ
קטגוריה:בלדות R&B עכשוויות
קטגוריה:שירי זהב בניו זילנד
קטגוריה:סינגלים בהוצאת איילנד רקורדס
אקוניטון

אקוניטון (שם מדעי: Aconitum. נקרא גם "חונק הזאב" או "ברדס הנזיר") הוא סוג של צמח נוי רב-שנתי במשפחת הנוריתיים. מוצאו מאזורים לחים כמרכז אירופה, דרום אירופה וסין.
יש לו פקעת שמוצאה משורש מעובה, סביב פקעת האם מתפתחות פקעות משנה המשמשות לריבוי,
וכן פקעת חדשה. אפשר גם להרבות את הצמח מזרעים.
הגבעול יציב, אורכו 1.5 מטר. העלים גזורים בצורת כף יד.
הפרחים בלתי נכונים וערוכים באשכולות דמויי שיבולת.
צבע הפרחים, בדרך כלל, כחול או סגול,אך יש גם פרחים לבנים וצהובים
לפרח 5 עלי גביע כותרתיים; העליון גדול, דמוי קסדה. האבקנים מרובים.

החומר המסוכן שבאקוניטון נספג גם במגע עם העור ולא רק באכילה והוא מסוכן מאוד,
השפעתו מהירה ובמינונים גבוהים הוא עלול לגרום למוות.

== קישורים חיצוניים ==

* עופר בר אל, [http://www.baba-mail.co.il/content.aspx?emailid=34913 צמחים מסוכנים שכדאי להימנע מהם], בא-במייל
* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:נוריתיים
קטגוריה:צמחייה אלפינית
GTFO

GTFO (ראשי תיבות: Get The Fuck Out) הוא סינגל שיווקי של זמרת הרית'ם אנד בלוז האמריקאית מריה קארי. השיר יצא לאור ב-13 בספטמבר 2018, כסינגל השיווקי הראשון מתוך אלבומה ה-13, Caution.

השיר הגיע למקום החמישי במצעד השירים שביוון, ה-13 במצעד השירים שבהונגריה, וה-19 במצעד שירי ה-R&B\היפ הופ הדיגיטליים.

== רקע וכתיבה ==
השיר נכתב על ידי מריה קארי, ביבי באורלי, פורטר רובינסון, ג'ורדון מנסוול ופול ג'פריז והופק על ידי ג'פריס ומנסוול. השיר בדומה לשאר שירי האלבום, הוא שיר בסגנון הרית'ם אנד בלוז, והוא יצא כסינגל שיווקי יחיד מתוכו.

בסמוך לצאתו, סקרו מגזין הרולינג סטון את השיר.

== וידאו קליפ ==
הוידאו קליפ המלא שיצא עבור השיר בוים על ידי הצלמת שרה מקולגן, ופורסם ב-14 בספטמבר 2018. הוא הועלה לערוץ ה-Vevo של מריה קארי, וכבר ביומו הראשון ביוטיוב צבר קרוב למיליון צפיות.

בקליפ נראית קארי, כשהיא יושבת ובידה כוס יין.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|13 בספטמבר 2018
|הורדה דיגיטלית
|אפיק
|
|}

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
דודו שליטא

דודו שליטא (נולד ב־1943) הוא אנימטור ישראלי.

==ביוגרפיה==
דודו שליטא נולד בשנת 1943. בשנת 1968, לאחר לימודי אמנות, הקים בקיבוץ עין גדי את חברת "מעבדות עין גדי", שעסקה בצילום והפקה של תצלומים ותצלומי ענק. בשנת 1973 נסע לארצות הברית ולקנדה, שם למד קולנוע ואנימציה. בעת לימודיו פגש את האנימטור נורמן מקלארן (Norman McLaren) והושפע מעבודתו. בשנת 1976, לאחר שובו לישראל, הקים את "סרטי עין-גדי", שהיה מראשוני אולפני ההנפשה בישראל. על העבודות שנוצרו באולפן זה נמנים סרטונים למערכת הבחירות של מפלגת העבודה בבחירות לכנסת התשיעית (1977), הסרט "אורות" (1982) באורך של כחצי שעה, סרטונים לתוכנית "רחוב סומסום" (1983–1985) ועוד.

בשנת 1987 עזב שליטא את הקיבוץ והקים, ביחד עם עודד גיא ומשה סדן את אולפן "אנימה סרטים" שפעל עד לשנת 1989 ברמת השרון. בין השנים 1991–1996 הקים את "אולפני אנימה" בבית שמש. בין העבודות שנוצרו באולפן זה הסרט "להיטים מצוירים משלנו" (1992) וסרטון בכיכוב "התינוק של במבה" (1993). בשנת 1996, לאחר סגירת אולפנים אלו בשל פשיטת רגל, הקים, ביחד עם ארנון דיסקין את אולפן "דיסק-אין" בתל אביב-יפו. בין העבודות שנוצרו באולפן זה נמנים "שמוליק קיפוד", סרט באורך מלא על חייו של רש"י (1996) ועוד. משנת 2002 ואילך הוא משמש אוצֵר האנימציה בפסטיבל אנימיקס, הפסטיבל הבינלאומי לאנימציה קומיקס וקריקטורה בתל אביב-יפו.

==השכלה==
* 1966–1968: אמנות וגרפיקה, המכון לאמנות, בת-ים
* תאוריה וניצוח, האקדמיה למוזיקה, תל אביב-יפו
* 1973–1974: אנימציה, בית-הספר לאמנות חזותית, ניו יורק, ארצות הברית
* 1974–1975: קולנוע, אוניברסיטת סר ג'ורג ויליאמס, מונטריאול, קנדה
* 1974–1975: קולנוע, המכון הקנדי הלאומי לקולנוע (NFB), מונטריאול, קנדה

==קישורים חיצוניים==

* 
* 

קטגוריה:אנימטורים ישראלים
קטגוריה:ישראלים שנולדו ב-1943
הלשכה המרכזית למלחמה בשחיתות

הלשכה המרכזית למלחמה בשחיתות (בפולנית: Centralne Biuro Antykorupcyjne) היא יחידת סמך של ממשלת פולין, המדווחת לראש הממשלה ואחראית לטיפול ולמאבק בשחיתות שלטונית בפולין.

מטה הארגון ממוקם בעיר ורשה. הלשכה פועלת מאז 24 ביולי 2006, לאחר שחוק הלשכה המרכזית למלחמה בשחיתות אושר ביוני 2006. לאנשי הלשכה סמכות לחקור עובד ציבורי ועובדים במגזר הפרטי והם מתמקדים בעיקר במאבק בשחיתות במוסדות המדינה ובמוסדות ממשלתיים. הלשכה מעסיקה חוקרים פליליים למניעת שחיתות ועוסקת גם באיסוף מודיעין על עברות שחיתות שונות. מהביט של שחיתות שלטונית פולין מדורגת במקום ה-36 (2017).

הלשכה מדווחת לראש הממשלה, הנשיא והאסיפה הלאומית בעניינים אשר עשויים להשפיע על רווחתה הכלכלית של מדינת פולין.
== ראו גם ==
*מדד תפיסת השחיתות

== קישורים חיצוניים ==

* 

קטגוריה:ארגוני מאבק בשחיתות
קטגוריה:פולין: ארגונים
המשרד למלחמה בשחיתות ובפשע המאורגן (קרואטיה)

המשרד למלחמה בשחיתות ובפשע המאורגן (בקרואטית: Ured za suzbijanje korupcije i organiziranog kriminaliteta) הוא גוף של מערכת המשפט הקרואטית ומערכת המשפט הפלילי שמתמחה בחקירות הקשורות לשחיתות ולפשע המאורגן.

המשרד הוקם בדצמבר 2001 והמטה ממוקם בעיר זאגרב. שם הקיצור של הלשכה USKOK נובע מראשי התיבות בדיעבד "uskok", מונח המשמש עבור סוג של אנשי המיליציה הקרואטים, שלחמו נגד האימפריה העות'מאנית בין תחילת המאה ה-16 והמאה ה-17.

בדצמבר 2008 החוק הפלילי וחוק ההליך הפלילי עודכנו כדי לחזק את מעמדה של USKOK. התיקונים הוסיפו למשרד כלים טובים יותר שיאפשרו להילחם בשחיתות, במיוחד ההרשאה להחרים את נכסי הנחקרים בחשד למעורבות במתן שוחד ושחיתות. בתיקונים לחוק שנוספו לאחר מכן אפשרו להליך ההחרמה להתבצע באופן חלק ומהיר.

מאז 2009, ל-USKOK יש מקבילה במינהל משטרת הפלילים (המנהלת את משטרת קרואטיה), אשר גם לה (בכוונה) ראשי תיבות דומים מאוד - המשטרה הלאומית של USKOK (בקרואטית: Policijski nacionalni USKOK). גם לרשות השופטת גוף דומה בשם מחלקת בית המשפט לתיקים פליליים בתחום השיפוט של USKOK (בקרואטית: Sudski odjeli za postupanje u predmetima kaznenih djela iz nadležnosti USKOK-a). הגוף מתואר כ"אחד מגופי המאבק בשחיתות האימתניים בעולם". הסוכנות הרשיעה 2,000 איש והשיגה שיעור הרשעה של 95%  (נכון ל-2012), כולל ראש הממשלה לשעבר, איבו סאנאדר.

בדוח המלחמה בשחיתות של האיחוד האירופי משנת 2014, הנציבות האירופית ציינה לשבח את USKOK ויכולתה "לבצע חקירות לטענות על שחיתות ללא קשר להשתייכות פוליטית או קשר למעורבים". אבל בדו"ח מאוחר יותר, משנת 2017, האיחוד האירופי ציין כי ישנן בעיות מתמשכות הנוגעות לתיאום בין-מוסדי וקרא להתייעלות בתיאום בין גופי הממשל בתחום המלחמה בשחיתות.

== קישורים חיצוניים ==
* 

== הערות שוליים ==

קטגוריה:ארגוני מאבק בשחיתות
קטגוריה:קרואטיה: ארגונים
I Don't Wanna Cry

I Don't Wanna Cry (בעברית: אני לא רוצה לבכות) הוא סינגל של הזמרת מריה קארי מתוך אלבום הבכורה שלה Mariah Carey. השיר יצא כסינגל הרביעי מהאלבום ב-19 במרץ 1991, על ידי קולומביה רקורדס.

השיר הגיע למקום הראשון במצעד הבילבורד הוט 100.

== רקע וכתיבה ==
השיר נכתב על דיי קארי עצמה ונרדה מייקל וולדן והופק על ידי וולדן עצמו. השיר זכה להצלחה בארצות הברית כאשר הגיע למקום הראשון במדינה ובכך הפך להיות לשיר הרביעי מהאלבום שמגיע למקום הראשון במדינה. בכך קארי הפכה לזמרת שהצליחה להכניס הכי הרבה שירים למקום הראשון בארצות הברית מאותו אלבום לצד ויטני יוסטון, עד ששיא זה נשבר על ידי הזמרת קייטי פרי ב-2011 עם אלבומה Teenage Dream.

בנוסף לכך, היא גם שברה שיא בתור האמן היחיד שכל השירים מתוכו הגיעו למקום הראשון עד יציאת הסינגל החמישי מהאלבום אשר לא הגיע למקום הראשון במצעד. השיר זכה בפרס BMI פופ.

== ביקורות ==
אשלי אס. מאולמיוזיק אמר כי זהו אחד השירים הבולטים ביותר באלבום. רוב טננבאום מרולינג סטון כתב: "השיר הוא השיר הטוב ביותר מאלבום הבכורה של קארי בזכות הלחישות המבוהלות שלה שהדגישו את הצער שבשיר. בזכות המנעד הקולי שלה היא נשמעת כל כך על אנושית וגורמת לליריקה של השיר להישמע אמינה".

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים על בכי
קטגוריה:בלדות משנות ה-1990
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
שירות החקירות המיוחד (ליטא)

שירות החקירות המיוחד (בליטאית: Specialiųjų tyrimų tarnyba) היא סוכנות אכיפת חוק בליטא הכפופה לפרלמנט ולנשיא ליטא ומטרתה להילחם בשחיתות.

לשירות סניפים בקובנה, קלייפדה, שיאוליאי ופוניבז' והוא פועל למנוע שחיתות באמצעות חינוך וחקירת שחיתות. מאז 2013, המנהל, שמונה על פי צו נשיאותי, הוא סאוליוס אורבאנאווישיוס.

== היסטוריה ==
עם עליית המודעות הגוברת לנושא השחיתות בליטא שאחרי הקמת רפובליקת ליטא, ממשלת ליטא קבעה ב־1997 להקים ארגון מיוחד ונפרד על מנת לטפל בבעיה.

שירות החקירות המיוחד הוקם לראשונה תחת משרד הפנים. במאי 2000, הגוף הועבר לפיקוח ישיר של הנשיאות והפרלמנט. מאז, המאבק בשחיתות התחזק ונחקקו חוקים שאיפשרו לארגון לשרת טוב יותר את המטרה שלו. 

ניתן למנות אדם רק לאחר שקיבל והעריך מידע מה־STT. ה־STT יאסוף, על סמך כשירותו, מידע על האדם, נתונים ממרשם עובדי המדינה ובמידת הצורך מרשמים ממלכתיים או מחלקתיים אחרים, תיקי נתונים המוחזקים על ידי רשויות אכיפת החוק, בקרה, מודיעין פלילי או מוסדות עיקריים של מודיעין פלילי, מוסדות מודיעין, מוסדות אחרים, גופים ועסקים, וכן יחד עם המידע המסווג והציבורי שלו על האדם, ספקו אותו לגורם המבקש.<ref></ref>

== קישורים חיצוניים ==
* 

==הערות שוליים==

קטגוריה:ממשלת ליטא
קטגוריה:ארגוני מאבק בשחיתות
המשרד למלחמה בשחיתות (ארגנטינה)

המשרד למלחמה בשחיתות (בספרדית: Oficina Anticorrupción) הוא גוף ממשלתי בארגנטינה שאמון על חקירת שחיתות שלטונית בממשלה הפדרלית. הגוף נוצר באופן רשמי ב-10 בדצמבר 1999 ופועל כיחידת סמך של משרד המשפטים וזכויות אדם.

== מזכירי המשרד ==
{| class="wikitable"
! #
! מזכיר
! תקופת כהונה
|-
! 1
| חוסה מאסוני
|10 בדצמבר 1999 - 17 בדצמבר 2002
|-
! 2
| קרלוס מנואל גארידו
|18 בדצמבר 2002 - 21 בנובמבר 2003
|-
! 3
| דניאל אמיליו מורין
|27 בנובמבר 2003 - 16 בדצמבר 2004
|-
! 4
| אבל פלייטס אורטיס רוסאס
|17 בדצמבר 2004 - 3 בדצמבר 2008
|-
! 5
| חוליו ויטוביו
|23 בינואר 2009 - 10 בדצמבר 2015
|-
! 6
| לאורה אלונסו
|10 בדצמבר 2015 - עודנה מכהנת
|}

== ראו גם ==
* המשטרה הפדרלית

== קישורים חיצוניים ==
* 

קטגוריה:ארגוני מאבק בשחיתות
משי אדום

משי אדום (בצרפתית: Satin Rouge) הוא סרט דרמה מוזיקלי צרפתי-מרוקאי-תוניסאי שבויים ונכתב על ידי ראג'ה אמארי, והופק על ידי אלאדן רוזנס. הסרט מספר על ליליה, תופרת אלמנה שבעקבות גילוי של רומן בין ביתה לזמר קברטים חייה משתנים.

הסרט הוקרן לראשונה בצרפת ב-24 באפריל 2002. בישראל הסרט הוקרן לראשונה עם כתוביות לעברית ב-19 בדצמבר 2002. שפות הסרט הן ערבית וצרפתית, ואורכו כ-100 דקות.

== תקציר העלילה ==
ליליה, תופרת תוניסאית אלמנה המואסת בחיים בצל אנשים אחרים, יוצאת בעקבות בתה ומגלה שהיא מנהלת רומן אסור עם זמר קברטים העובד במועדון ריקודי בטן במורד הרחוב. אחרי שהיא מתבוננת בנענועי האגן ליליה מרגישה דחף לרקוד. מאותו הרגע ואילך הכל משתנה וליליה אינה פוסלת דבר, גם אם זה אומר לשכב עם החבר של הבת שלה.

== שחקנים ודמויות ==
* היאם עבאס – ליליה
*מאהר כמון – צ'וקרי
*הנד אל פאחם – סלמה
*מוניה היכרי – פולה
*זינדין סואלם – קברט פטרון

== פרסים ומועמדויות ==
* 2002: פרס הבמאי החדש הטוב ביותר בפסטיבל הסרטים הבינלאומי בסיאטל – זכייה
* 2002: פרס האמנות האפריקאית המצטיינת בפסטיבל הסרטים העולמי במונטריאול – זכייה
* 2002: פרס הקהל בפסטיבל הסרטים הבינלאומי במיין – זכייה
* 2002: הסרט העלילתי הטוב ביותר בפסטיבל הסרטים של טורינו – זכייה
* 2002: ציון לשבח בפרס התסריט על שם ויליאם הולדן, בפסטיבל הסרטים של טורינו – זכייה

== קישורים חיצוניים ==

== הערות שוליים ==

קטגוריה:סרטי 2002
קטגוריה:סרטים בערבית
קטגוריה:סרטים בצרפתית
קטגוריה:קולנוע במרוקו
קטגוריה:קולנוע בתוניסיה
קטגוריה:סרטי דרמה צרפתיים
קטגוריה:סרטים מוזיקליים
משרד ההונאה החמורה (בריטניה)

משרד ההונאה החמורה (באנגלית: Serious Fraud Office, בראשי תיבות SFO'; בולשית: Swyddfa Dwyll Difrifol) הוא גוף של ממשלת בריטניה האחראי לחקירת פשעי הונאה ושחיתות באנגליה, ויילס וצפון אירלנד.

הגוף כפוף לתובע הכללי של אנגליה וויילס והוקם בהתאם לחוק המשפט הפלילי משנת 1987. למשרד סמכות מיוחדת לדרוש מכל אדם (או עסק/בנק) לספק את כל המסמכים הרלוונטיים (כולל חסויים) ולענות על כל השאלות הרלוונטיות, לרבות אלה על עניינים סודיים לצורך חקירת תיקי שחיתות והונאה. המשרד פועל על מנת לעודד את שיפור מעמדם התאגידי של גופי הממשל והמוניטין של העיר לונדון ושל בריטניה כמקום בטוח לעסקים.

תחום סמכות המשרד אינו חל על סקוטלנד בה תיקי הונאה ושחיתות נחקרים על ידי משטרת סקוטלנד.
== ראו גם ==
* SOCA
* NCA
== קישורים חיצוניים ==
* 
* [http://www.attorneygeneral.gov.uk/ התובע הכללי הבריטי]
* [http://www.justice.gov.uk/ משרד המשפטים הבריטי]
* [http://www.cps.gov.uk/ שירות התביעה של הכתר (CPS)]
* [http://www.fsa.gov.uk/ רשות השירותים הפיננסיים (FSA)]

קטגוריה:הממלכה המאוחדת: ארגונים
קטגוריה:ארגוני מאבק בשחיתות
קטגוריה:ארגוני מאבק בפשעים כלכליים